钦定古今图书集成/理学汇编/学行典/第244卷 > 翁参
## 钦定古今图书集成/理学汇编/学行典/第244卷 > 翁参

按《苏州府志》：“翁参，字春山，东洞庭人。少客临清，值岁
大疫，死者相枕。参买地郭外，为丛冢瘗之，建东岳祠，
即其内，延耆宿训诲闾里，义声震齐鲁闲。既归吴，郡
县闻其名，多往咨之。吴狱隘，不胜系，宿囚黠悍，辄凌
其新入者。参请广狱室别处，鬼薪以下，而身任其费。
嘉靖闲，海倭入寇，巳躏西洞庭，参出家财募乡勇捍”
御，东山赖以全。台使旌其庐。子笾，孙彦博，俱以侠闻。